Zhantas/Cleaned-Kyrgyz_Wikipedia huggingface dataset:
Таш Мияшев

Мияшев, Таш (1931–2007) - акын, жазуучу. Кара-Суу районунун Папан кыштагында 1931-жылы 22-майда туулган. Айылындагы жети жылдык мектепти бүтүп, колхоздо эсептегич болуп иштеген. 1948-жылы Ош шаарындагы орто мектепке кирип, аны 1951-жылы бүтүрөт да, ошол эле жылы облустук «Ленин жолу» гезитине өз кабарчылык кызматка орношкон. 1952–1957-жж. «Большевик» орто мектебинде мугалим, Кара-Суу райондук билим берүү бөлүмүндө инспектор, райкомдо инструктор, облустук «Ленин жолу» гезитинде кызматкер, 1959-жылдан Кыргызстан Жазуучулар союзунун Ош облусу боюнча кеңешчиси, 1962-жылдан «Ленин жолу» гезитинде адабий кызматкер болуп иштеген. 1967–1969-жж. Москвадагы М.Горький атындагы ада-бият институтунда окуп келип, «Кыргызстан маданияты» гезитинин Ош облусу боюнча өз кабарчысы, 1972–1975-жж. облустук телерадио комитетинин төрагасы болгон. 1967-жылы Ош мамлекеттик пединститутун сырттан окуп бүтүргөн.

1976-жылдан облустук «Ленин жолу» гезитинде адабий кызматкер, 1987-жылы «Кыргызстан маданияты» гезитинин өз кабарчылыгына которулуп, ушул кызматта иштеп жүрүп эс алууга чыккан. 

Т.Мияшевдин адабий чыгармачылык жолу 1952-жылдан башталып «Коммунизм семафору» деген алгачкы ыры «Кызыл Кыргызстан» (азыркы «Кыргыз Туусу») гезитине басылган. Ошондон баштап анын ырлары, поэмалары республикалык, облустук гезит-журналдарда жарыяланып келген.

Т.Мияшевдин «Махабат менен коштошуу» аттуу повести экинчи жолу басылып, бул повестин Ош кыргыз драма театры сахналаштырган. Айрым чыгармалары орус тилине которулуп басыл-ган.

Т.Мияшев 1959-жылы Кыргызстан Жазуучулар союзунун мүчөсү болгон.

Үзүрлүү эмгеги үчүн «Эмгектеги каармандыгы үчүн» (1970) медалы менен сыйланып, «Кыргыз Республикасынын маданиятына эмгек сиңирген ишмери» (1995) деген ардак наамга татыктуу болгон.

 Жарык көргөн китептери 
 Кыргыз тилинде 

Туңгуч күү: Ырлар. – Б., 1966. – 152 б.

Таңды тосуу: Ырлар жана поэмалар. – Б., 1967. – 60 б.

Махабат менен коштошуу: Повесть. – Б., 1968. – 68 б. 

Комиссар: Даректүү повесть. – Б., 1969. – 100 б. 

Керме-Тоо: Ырлар жана поэмалар. – Б., 1971. – 88 б. 

Дарыя күүсү: Ырлар жана поэма. – Б., 1980. – 104 б. 

Өлбөстүккө таазим: Повесттер. – Б., 1982. – 316 б. 

Алтын аймак: Ырлар жана поэма. – Б., 1984. – 72 б. 

Аталар жолу: Даректүү повесть. – Б., 1987. – 199 б. 

Ак-Буура ыры: Ырлар. – Ош, 1995. – 176 б. 

Генерал: Даректүү баян. – Ош, 1998. – 192 б. 

Махабат менен коштошуу: Повесть. – Кант, 1993. – 96 б. 

Баарыбыздын атабыз: Даректүү повесть. – Ош, 1998. – 200 б.

Сокур аялдын махабаты: Повесть

Махабат менен Коштошуу: Повесть. 2021-ж. Китеп.кг басмасы 160 б.

 Орус тилинде 

Поклон бессмертию: – Москва, 1987. – 480 с.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Молдокматов, Абдыкалый Кожомшүкүрович

Молдокматов, Абдыкалый Кожомшүкүрович (1935–1977) - акын, жазуучу Абдыкалый Молдокматов Жети-Өгүз районундагы Саруу айылында 1935-жылы 21-майда туулган. 1960-жылы Москвадагы M.Горький атындагы Адабият институтун, 1966-жылы КПСС БКнын алдындагы Жогорку партиялык мектептин жур-налистика бөлүмүн бүтүргөн.

Эмгек жолун 1952-жылы колхозчу болуп иштөө менен баштап, 1960-жылдан «Ала-Тоо» журналында адабий кызматкер, 1962-жылдан «Комсомольская правда» гезитинин Кыргызстан боюнча өч кабарчысы, 1966-жылдан «Мугалимдер газетасынын» редакциясынын партиялык турмуш бөлүмүнүн башчысы, ал эми 1967-жылдан «Труд» гезитинин Кыргызстан боюнча өз кабарчысы болуп эмгектенген.

Биринчи поэтикалык жыйнагы «Too кызы» деген ат менен 1959-жылы басылып чыккан. 

А.Молдокматовдун кээ бир чыгармалары украин, казак, өзбек, англис жана испан тилдерине которулган жана басылып чыккан.

1960-жылдан СССР Жазуучулар союзунун мүчөсү.

В.И.Лениндин туулган күнүнүн 100 жылдыгынын урматына «Каарман эмгеги үчүн» медалы менен сыйланган. Кыргыз ССРинин Жогорку сотуна элдик заседатель болуп шайланган (1962–1965).

 Жарык көргөн китептери 
 Кыргыз тилинде 

Too кызы: Ырлар жыйнагы. – Ф.: Кыргызмамбас, 1959. – 72 б. 

Жаш өмүр: Ырлар. – Ф.: Кыргызокуупедмамбас, 1960. – 44 б. 

Жол: Ырлар жана поэмалар. – Ф.: Кыргызокуупедмамбас, 1962. – 120 б. 

Сүйүүтай: Ырлар жана поэма. – Ф.: Кыргызмамбас, 1962. – 83 б. 

Жоогазын: Повесть, аңгемелер, очерктер. – Ф.: Кыргызстан, 1974. – 166 б. 

Жаш өспүрүм: Ырлар. – Фрунзе, 1960. – 43 б.

 Орус тилинде 

Здравствуй, большая земля: Стихи и поэмы. – М.: Мол. гвардия, 1962. – 103 с. 

Цветок, умытый росой: Рассказы и очерки. – Ф.: Кыргызстан, 1965. – 163 с. 

Лавина: Повесть. – Ф.: Кыргызстан, 1968. – 156 с. 

Шаги ввысь. – Ф.: Кыргызстан, 1971. – 24 с. 

Разговор с сердцем: Стихи и поэмы. – Ф.: Мектеп, 1977. – 152 с. 

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Гүлсайра Момунова

Момунова, Гүлсайра – акын. Ленинполь районуна караштуу Кең-Арал айылында 1937-жылы 30-декабрда туулган. 1955-жылы 30-декабрда Талас шаарында орто мектепти, 1960-жылы В.В.Маяковский атындагы Кыргыз кыз-келиндер институтун бүтүргөн.

1961–1969-жж. «Советтик Кыргызстан» гезитинде кызматкер, 1971-жылдан «Кыргызстан» басмасында редактор, 1973–1993-жж. «Кыр-гызстан аялдары» журналында жооптуу катчы, башкы редактордун орунбасары, 1993-жылдан республикалык маанидеги персоналдык пенсияда.

Биринчи ырлар жыйнагы «Тилек» деген ат менен 1964-жылы жарык көргөн. Бир катар поэтикалык кыргыз тилиндеги жыйнак-тардын, эки орус тилине которулган жыйнактардын автору, бир топ жамааттык котормолордун авторлошу.

И.Жакановдун «Возвращенная песня» повестин кыргыз тилине которгон (1973). Очерктери, публицистикалык макалалары басылмаларга жарыяланып келет. Кээ бир ырларына музыка жа-зылган.

1996-жылы Туркияда өткөн Ата Мекенди даңктоо ырларынын эларалык конкурсунда «Боз үй» поэмасы «Куттуу апта» медалын жеңип алган.

1971-жылдан Жазуучулар союзунун, 1965-жылдан СССР Жур-налисттер союзунун мүчөсү.

Кыргыз ССРинин Жогорку Советинин Ардак Грамотасы менен сыйланган. 

1987-жылдан «Кыргыз Республикасынын маданиятына эмгек сиңирген ишмер» наамын алган. 2001-жылы «Эр Манас урпагы» медалы менен сыйланган, 2003-жылы «Түгөлбай Ата» адабий сыйлы-гынын лауреаты болду.

 Жарык көргөн китептери 
 Кыргыз тилинде 

Тилек: Ырлар жыйнагы. – Ф.: Кыргызмамбас, 1963. – 31 б. 

Кыял чабыты: Ырлар, поэма. – Ф.: Кыргызстан 1967. – 108 б. 

Саябан: Ырлар жана поэмалар. – Ф.: Мектеп, 1969. – 55 б.

Менин күнүм: Ырлар жана поэмалар. – Ф.: Кыргызстан, 1972. – 100 б. 

Жылаажын: Ырлар жана поэмалар. – Ф.: Мектеп, 1976. – 187 б. 

Өмүр бешигим: Ырлар жана поэма. – Ф.: Мектеп, 1979. – 160 б. 

Тереңдеги берметтер: Ырлар жана поэмалар. – Ф.: Кыргызстан, 1981. – 112 б.

Ак марал: Ырлар жана поэмалар. – Ф.: Мектеп, 1984. – 121 б.

Табаар белем: Ырлар, поэмалар. – Ф.: Кыргызстан, 1987. – 172 б.

Айдарым: Ырлар. – Б.: Адабият, 1991. – 176 б.

Аяй-Аяй: Ырлар. – Ф.: Адабият, 1991. – 12 б.

Жан дүйнө: Ырлар жана поэмалар. – Б.: Кыргызстан.1994. – 351 б.

Кут дүйнө: Ырлар жана поэмалар. – Б.: Бийиктик, 2004. – 403 б.

 Орус тилинде 

Признание в любви (сборник стихов разных авторов). – Ф.: Кыргыз-стан. 

День рождения: Стихи и поэмы. – Ф.: Кыргызстан, 1978. – 92 с. 

Улыбка: Стихи. – Ф.: Кыргызстан, 1983. – 128 с.

 Котормолору 

Жаканов И. Возвращенная песня: Повесть. 1973. – 304 б.

Ковусова Анна (Т. Байзаков менен бирге). – Ф.: Кыргызстан, 1971. – 203 б.

Мухамед Икбал. Ырлар. – Б.: 2003. – 100 б.

 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Молдобасан Мусулманкулов

Мусулманкулов, Молдобасан (1883–1961) - төкмө акын, манасчы. Ак-Талаа районундагы Терек айылында 1883-жылы туулган. Он жети жашынан уйкаштырып ыр чыгарып, өзүнүн ырларын аткара баштаган. Жетилген курагында кенже эпостордун айтып, кийин манасчы катарында таанымал болгон.

Отузунчу жылдардын башында М.Мусулманкулов «Салтанат» поэмасын жаратат.

1932-жылы аны Нарын радиосуна ырчы катарында чакырышкан, 1933-жылы Кыргыз драма театрына ырчы катары кабыл алышкан, ал эми 1936–1952-жж. Токтогул Сатылганов атындагы Кыргыз мамлекеттик филармониясында ырчы болгон.

1922-жылы фольклор жыйноочу К.Мифтаков Молдобасан Мусулманкуловдун айтуусу боюнча «Курманбек», «Жаныш-Байыш» кенже эпостору «Манас» үчилтигинен «Семетейди» айтуусу, 1926-жылы «Эски кошоктор», 1930-жылы «Салтанат» дастаны жазылып алынган. 1935–1936-жж. «Асан жана Күлбара», «Баатыр-Осмон», «Акылдуу кыз жана каардуу хан» сыяктуу кыргыз эл жомокторунун классикалык үлгүлөрү катарында эсептелген чыгармалар жазылган. М.Мусулманкуловдун айтуусу боюнча макал, ылакап, легенда, байыркы замандан калган жомоктор жазылып алынган. «Ыр жыйнак» деген ат менен 1962-жылы чыккан китептеги көптөгөн оригиналдуу чыгармалардын автору.

Кыргыз АССРинин Эл артисти (1935-ж.).

1939–1958-жж. Москвада өткөн кыргыз адабиятынын жана искусствосунун он күндүгүнүн катышуучусу.

1947-жылдан СССР Жазуучулар союзунун мүчөсү.

«Эмгек Кызыл Туу», эки жолку «Ардак белгиси» ордендери, «Эмгектеги каармандыгы үчүн», «1941–1945-жж. Улуу Ата Мекендик согуштагы жеңиши үчүн» медалдары, Кыргыз ССР ЖСнын Ардак грамотасы менен сыйланган.

 Жарык көргөн китептери 
 Кыргыз тилинде 

Ырлар жыйнагы. – Ф.: Кыргызмамбас, 1962. – 55 б.

Молдобасан: Ырлар жана дастан. – Ф.: Кыргызстан, 1983. – 163 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория: Кыргыз Республикасынын жазуучулары
Мелис Абакиров

Абакиров, Мелис - жазуучу, котормочу. Чүй районунун Бурана айылында 1940-жылы 15-мартта туулган. 1963-жылы Кыргыз Мамлекеттик университетинин филология факультетин бүтүргөн.

Эмгек жолун 1963-жылы мугалим болуп иштөөдөн баштаган. 1965–1970-жж. Ысык-Көл облусундагы Тоң райондук «Эмгекчил» гезитинде адабий кызматкер, бөлүм башчы, жооптуу катчы, редактордун орунбасары, 1970–1971-жж. «Ленинчил жаш» гезитинин бөлүм башчысы, 1971–1979-жж. «Советтик Кыргызстан» гезитинин адабий кызматкери, өз кабарчысы, жооптуу катчынын орунбасары, 1979–1985-жж. Кыргыз ССРинин Мамлекеттик басма комитетинин башкы редактору, 1985–1988-жж. «Мектеп» басмасында бөлүм башчы, 1988-жылдын август айынан «Адабият» басмасынын башкы редактору, 1992–1998-жж. ушул басманын директору, 1998–2005-жж. «Акыл» акционердик коомунун төрагасынын орунбасары – «Кыргызстан» басма үйүнүн башкы редактору, 2004-жылдын декабрь айынан 2007-жылдын мартына чейин Кыргыз Республикасынын Улуттук Жазуучулар союзунун катчысы болуп иштеген, өзгөчө эмгек сиңирген пенсионер.

Алгачкы аңгемелери студенттик жылдарда жарыяланган. 1978-жылы «Жаштык рапсодиясы» аттуу биринчи аңгемелер жыйнагы жарык көргөн.

Л.Н.Толстойдун, Х.Хименестин, О.Шестинскийдин, Арпад Генцтин ж.б. чыгармаларын кыргыз тилине которгон.

1983-жылдан СССР Жазуучулар союзунун, 1976-жылдан СССР Журналисттер союзунун мүчөсү.

Кыргыз ССРинин Жогорку Кеңешинин Ардак грамотасы менен сыйланган. СССР «Басмасынын отличниги», «Кыргыз Республикасынын маданиятына эмгек сиңирген ишмери» – ардактуу наамын алган

 Жарык көргөн китептери 

 Кыргыз тилинде 

Жаштык рапсодиясы: Аңгемелер. – Ф.: Мектеп, 1978.– 43 б.

Чоң энемдин жомогу: Жомок. – Ф.: Мектеп, 1980. – 56 б.

Алмалуу бак: Повесть. – Ф.: Кыргызстан, 1982.

Алчалуу төр: Повесттер жана аңгемелер. – Ф.: Адабият, 1990. – 315 б.

Көкөй кести: Роман, повесттер, аңгемелер. – Б.: Кыргызстан, 2000. – 360 б.

О, опаасыз, опаасыз дүйнө: Повесттер, аңгемелер, эскерүүлөр. – Б.: Полиграфбумресурсы ЖЧКсы, 2005. – 172 б.

Барымта: Роман. – Б.: Бийиктик, 2008. – 280 б.

 Орус тилинде 

Сказки моей бабушки. – Ф.: Мектеп, 1984. – 44 с.

Расподия молодости: Повесть, рассказы. – Ф.: Адабият, 1998. – 304 с.

Герои эпоса «Манас». – Б.: Кыргызстан, 1995. – 28 с.

Верблюд и мышь: Сказание о старом летоисчислении. – Б.: Кыргызстан, 1996. – 13 с.

Азарт: Повесть. – М.: Стилистика, 1998. – 180 с.

Детство в годы изгнания: Повесть. – Б.: Бийиктик, 2007. – 80 б.

 Башка элдердин тилдеринде 

Энемиң эртекилери. – Ашхабад. Магарыф. 1985. – 32 б.– түркм.

Катагонда утган болалик: Повесть. Ташкент. Жахон адабияты. 2007. – 64 б.– өзб.

 Котормолору 

Толстой Л.Н. Кумурска менен көгүчкөн: Тамсилдер. – Ф.: Мектеп, 1983. – 36 б.

Хименес Х.Р. Платеро жана мен. – Ф.: Мектеп, 1985. – 121 б.

Шестинский О.Н. Блокада новеллалары: Аңгемелер.– Ф.: Кыргызстан, 1986. – 376 б.

Арпад Генц. Майдан: Новеллалар, эсселер, пьеса. – Б.: 1997. – 104 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Инсандар
Категория:Таажы-2012
Категория:Кыргызстан
Фатима Абдалова

Абдалова, Фатима – акын. Базар-Коргон районунун Беш-Бадам айылында 1960-жылы 29-июлда туулган. 1977–1982-жж. Кыргыз Мамлекеттик университетинин журналистика факультетинде билим алган.
 Кыргыз Республикасынын маданиятына эмгек сиңирген ишмер (2019).

Алгачкы эмгек жолун Базар-Коргон райондук «Эмгек жалыны» гезитинде кабарчы болуп иштөө менен баштап, Кыргыз Республикасынын Китеп палатасында, «Кыргызстан», «Адабият» басмаларында, Кыргыз Мамлекеттик телерадиосунда редакторлук кызматтарда эмгектенген, азыркы учурда «Азаттык» медиа институтунда иштейт.

Ыр жазууну сегиз жашынан баштап, жогорку окуу жайында окуп жүргөн мезгилинде ырлары республикалык гезит-журналдарга жарыялана баштаган. Акындын алгачкы ырлар жыйнагы «Бешик боо» деген ат менен 1989-жылы «Кыргызстан» басмасынан жарык көргөн. Жаш акындардын республикалык фестивалдарынын лауреаты. Ф.Абдалова 1989-жылы Москвада өткөн жаш акын-жазуучулардын Бүткүл союздук семинар-кеңешмесинин катышуучусу.

1992-жылдан Кыргызстан Жазуучулар союзунун мүчөсү.

Ф.Абдалованын экинчи ыр жыйнагы «Ай жарыгында» деген ат менен 1997-жылы жарыкка чыгып, Кыргызстан Жазуучулар союзунун Алыкул Осмонов атындагы адабий сыйлыгына татыган. Ф.Абдалова 2007-жылдын сентябрь айында Түркиянын Элазыг шаарында өткөн дүйнөлүк түрк тилдүү акындардын «Хазар поэзия кечтери» фестивалынын катышуучусу.

 Жарык көргөн китептери 

 Кыргыз тилинде 

Бешик боо: Ырлар. – Б.: Кыргызстан, 1989. – 80 б.

Ай жарыгында: Ырлар. – Б.: Кыргызстан, 1997. – 116 б.

Жүрөктөгү шамал: Ырлар жана поэмалар. – Б.: Кыргызстан, 2001. – 176 б.

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Таажы-2012
Категория:Инсандар
Категория:Кыргызстан
Токтош Абдиева

Абдиева, Токтош – жазуучу. 1941-жылы 8-мартта Жети-Өгүз районуна караштуу Дархан айылында туулган. 1964-жылы Фрунзедеги Кыз-келиндер педагогикалык институтунун кыргыз тил, адабияты жана музыка факультетин бүтүргөн. 

Эмгек жолун Ош облусунун Чоң-Алай районуна караштуу Коммунист орто мектебинде кыргыз тил, адабияты жана музыка мугалими болуп иштөө менен баштаган. 1967 - 1969-жж. «Кыргызстан» басмасында кызматкер, 1969 - 1972-жж. «Ленинчил жаш», 1972 - 1977-жж. «Мугалимдер газетасында» адабий кызматкер, 1977 - 1993-жж. «Кыргызстан аялдары» журналынын коомдук-саясий бөлүмүнүн редактору, 1993 - 1998-жж. башкы редактордун орунбасары болуп эмгектенген. 

1959-жылы «Ала-Тоо» деген биринчи ыры Жети-Өгүз райондук гезитине басылып, ырлары республикалык гезит-журналдарда жарык көрө баштаган.

1987-жылдан Кыргызстан Жазуучулар жана Журналисттер союздарынын мүчөсү.

Кыргыз Республикасынын Журналисттер союзу тарабынан өткөрүлгөн мыкты журналисттик эмгектер боюнча конкурстарга катышып, Ардак грамоталарга жана акчалай сыйлыктарга ээ болгон. 

1985-жылы Кыргыз ССР Жогорку Советинин Президиумунун, Кыргыз ССР Министрлер Советинин, Кыргызсовпрофтун жана Кыргызстан ЛКЖС БКнын токтому менен иштеги чоң ийгиликтерге жетишкендиги үчүн «Эмгек даңкы» китебине жазылган.

Кыргыз ССР Жогорку Советинин Грамотасы (1985) жана «Эмгек ардагери» (1989) медалы менен сыйланган.

 Жарык көргөн китептери 

 Кыргыз тилинде 
 Мен да сагындым: Аңгемелер. - Ф.: Мектеп, 1977. - 144 б.
 Алай күндөлүгү: Аңгемелер. - Ф.: Кыргызстан, 1982. - 106 б.
 Кырчын курак: Аңгемелер. - Ф.: Мектеп,1984. - 92 б.
 Жээк: Повесть жана аңгеме. - Ф.: Мектеп,1988. - 96 б.
 Үчүнчү муун: Повесттер. - Ф.: Адабият, 1990. - 128 б.
 Фронттон келген каттар: Улуу Ата Мекендик согушта майдандагы жоокерлердин каттарынын топтомунан түзүлгөн жыйнак. - Кант, 1995. - 117 б.
 Кыргыз элинин улуу комиссары: Даректүү баян. - Ф.: Кыргызстан, 2002. - 105 б.
 Эне жана жер: Повесттер, аңгемелер. - Б.: Бийиктик, 2006. - 418 б.
 Минордук ноталар: Аңгемелер, ырлар. - Б.: Бийиктик, 2006. - 183 б.

Мээнет: Даректүү баян. - Б.: Бийиктик, 2006. - 108 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Кыргыз Республикасынын жазуучулары
Категория:Журналистер
Категория:Таажы-2012
Жанболот Абдраимов

Абдраимов, Жанболот (1933–1982) - адабият сынчысы. Кемин районунун Кичи-Кемин айылында 1933-жылы 17-мартта туулган. 1958-жылы Кыргыз Мамлекеттик университетинин филология факультетин бүтүргөн. 

Эмгек жолун 1952-жылы туулган айылында клубдун башчысы болуп иштөөдөн баштаган.

1958 - 1962-жж. «Кыргызстан» басмасында кенже редактор, редактор, 1962 - 1970-жж. «Ала-Тоо» журналынын сын бөлүмүнүн башчысы, 1973 - 1979-жж. «Кыргызстан маданияты» гезитинин кабарчысы болуп иштеген. Чыгармалары басма беттеринде 1958-жылдан тартып жарыялана баштаган. 1962-жылы басмадан чыккан «Жылдыздуу ырлар» аттуу алгачкы китеби Кыргыз Эл акыны А.Токтомушевдин чыгармачылыгына арналган.

1971-жылдан СССР Жазуучулар союзунун мүчөсү болгон.

 Жарык көргөн китептери 
 Кыргыз тилинде 
Жылдыздуу ырлар. - Ф.: Кыргызмамбас, 1962. - 28 б.

Чыгармаларга ойлор: Макалалар жыйнагы. - Ф.: Кыргызстан, 1967. – 164 б.

Чындык жана мүнөз: Макалалар жыйнагы. - Ф.: Кыргызстан, 1971. - 92 б.

Турмуш күүлөрү: Адабий макалалар жыйнагы. - Ф.: Кыргызстан, 1978. - 238 б.

Чыгармадагы турмуш: Адабийсын макалалар, рецензиялар. - Ф.: Мектеп, 1981. - 118 б.

Замандаштардын образы: Адабийсын макалалар. - Ф.: Кыргызстан, 1984. - 208 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Инсандар:Кыргызстан
Категория: Кыргыз Республикасынын жазуучулары
Категория:Таажы-2012
Абдугани Абдугафуров

Абдугафуров, Абдугани - жазуучу, драматург, сатирик. 1941-жылы 17-декабрда Ош шаарында туулган. Эмгек жолун саат оңдоочу болуп иштөө менен баштаган. 1961 - 1966-жж. Ош мамлекеттик педагогикалык институтун сырттан окуп бүтүргөн. 1964 - 1973-жж. Ош облустук «Ленин йули» гезитинин адабий кызматкери, бөлүм башчысы, 1973–1983-жж. Оштогу Бабур атындагы (мурдагы Киров) драма театрынын директору, 1984 - 1985-жж. Кыргызстан Компартиясынын Ош обкомунун инструктору, 1988-жылы редакциялык өндүрүштүк бирикменин башкы директору, 1990-жылдын март айынан Ош шаардык Аткаруу комитетинде, 1991 - 1992-жж. Ош шаардык Кеңешинде төраганын орунбасары болуп иштеген. Шаардык Кеңештин депутаттыгына эки жолу шайланган. 1992–1993-жж. Жумуш менен камсыздоо боюнча Ош облустук башкармасынын начальнигинен, Ош облустук «Ош садоси» өзбек тилинде чыгуучу гезитинин башкы редакторлугуна которулган. 

1978-жылы КПСС БКнын алдындагы жогорку мектепти сырттан окуп бүтүргөн. 

Анын чыгармачылыгы 1965-жылдан башталып, 1968-жылы биринчи жолу «Бушайман» аттуу комедиясы Оштогу Киров атындагы өзбек музыкалуу драма театрында коюлган. 1974-жылы биринчи ырлар жыйнагы жарык көргөн. Мезгилдүү басылмаларда бир топ интермедиялары, драмалары, сатиралык чыгармалары жарыяланып келген. Бир топ драмаларды кыргыз жана өзбек тилдерине которгон. 

1976-жылдан СССР Жазуучулар, Журналисттер жана Театр ишмерлер союздарынын мүчөсү.

Маданият тармагындагы жана чыгармачылык, уюштуруучулук кызматтары үчүн Кыргыз Республикасынын Ардак грамотасына (1977), «Кыргыз Республикасынын маданиятына эмгек сиңирген ишмери» наамына (1980) татыктуу болгон жана «Манас» ордени," Данакер" ордени, «Даңк» медалы (1998) менен сыйланган. 

 Жарык көргөн китептери 

 Кыргыз тилинде 

Аталар мурасы: Драмалар жана комедиялар. - Ф.: Кыргызстан, 1979. - 152 б.

Сыйлык бөлүштүрүү: Сатиралык аңгемелер жана интермедиялар. - Ф.: Мектеп, 1984. - 80 б. 

Күлкүнүн күчү: Пьесалар жыйнагы. - Б.: Адабият, 1987. - 128 б.

Мыскылдар: Анекдоттор. – Ош,1991. – 64 б.

Оштун мыкты перзенттери: Очерктер, аңгемелер. – Ош, 2001. – 174 б.

Тандалган чыгармалар. – Ош, 2006. – 478 б.

 Өзбек тилинде 

Адашбай: Ырлар. - Ташкент, 1974. - 112 б.

Сиз бир ёндан, биз бир ёндан: Сатиралык аңгемелер. - Ташкент, 1977. - 96 б.

Юсупжан куудул: Сатиралар. - Ташкент, 1993. - 82 б. 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6
Категория:Инсандар
Категория: Кыргыз Республикасынын жазуучулары
Категория:Таажы-2012
Категория:Ош шаарынын Бабур театры
Категория:Өзбек жазуучулары
Абдыкеримов Курманбек

Абдыкеримов, Курманбек (1939–1986) - адабий сынчы, котормочу. 1939-жылы 31-январда Чүй районундагы Бурана айылында туулган. Кыргыз Мамлекеттик университетинин филология факультетинин орус тил жана адабият бөлүмүнөн жогорку билим алган. 

1961 - 1969-жж. «Кыргызстан» басмасында көркөм адабият редакциясынын редактору, улук редактору, Кыргыз ССР Министрлер Советинин басма сөз боюнча комитетинин улук редактору, 1969 - 1974-жж. «Мектеп» басмасынын балдар жана өспүрүмдөр көркөм адабият редакциясынын башчысы, 1974-жылдан Кыргыз ССР Министрлер Советинин басма, полиграфия жана китеп соода иштери боюнча Мамлекеттик комитетинин адабият жана искусство боюнча башкы редактору, 1979 - 1981-жж. Кыргыз Совет Энциклопедиясында улук илимий кызматкер, 1981-жылдан Кыргызстан КП БКнын алдындагы Тарых институтунун В.И.Лениндин толук жыйнактарын чыгаруу боюнча Башкы редакциясынын улук редактору болуп иштейт. 

Чыгармачылык жолу студенттик жылдарында башталып, «Бир повесттин котормосу жөнүндө» деген алгачкы сын макаласы орус тилинде «Литературный Киргизстан» журналында 1959-жылы басылып чыккан.

Стендалдын, Лев Толстойдун, М. Горькийдин, В.Кожевниковдун, М.Слуцкистин ж.б. чыгармаларын кыргыз тилине которгон.

К.Абдыкеримов 1967-жылдан СССР Журналисттер союзунун, 1972-жылдан СССР Жазуучулар союзунун мүчөсү болгон. «СССР басмасынын отличниги» деген наам алган.

 Жарык көргөн китептери 

 Кыргыз тилинде 

Түркүн асерлер: Адабий-сын макалалар жыйнагы. - Ф.: Кыргызстан, 1968. - 172 б.

 Орус тилинде 
 Ыр жана котормо искусствосу: Адабий-сын макалалар. - Ф.: Мектеп, 1970. - 144 б.

 Котормолору 
 Стендаль Фредерик. Ванина Винини: Повесть. - Ф.: Кыргызмамбас, 1962. - 36 б.
 Толстой Л.Н. Аңгемелер. - Ф.: Мектеп, 1965. - 80 б.
 Кожевников В.М. Таанышып коюңуздар, Балуев: Повесть. - Ф.: Кыргызстан, 1966. - 324 б.
 Горький А. Лев Толстой; Гарин-Михайловский жөнүндө. - К-пте: Адабий портреттер. - Ф.: Кыргызстан, 1968. 44 - 112, 222 - 243 б.
 Лодойдамба Ч. Кажыбас адам. - К-пте: Моңгол гүлдөрү. - Ф.: Кыргызстан, 1966. 123 - 158-б.
 Данилов С.П. Жаандуу күнү. - К-пте: Якут кайрыктары. - Ф.: Кыргызстан, 1968. 183 - 225-б. 
 Пригулыев Я. Чөлдөгү кыштак: Ырлар жыйнагы. - Ф.: Мектеп, 1974. - 36 б.
 Слуцкий М. Увертюра жана үч көрүнүш: Аңгемелер жыйнагы. - Ф.: Кыргызстан, 1974. - 250 б.
 Кожевников В. Таанышып коюңуздар, Балуев: Повесть, 2-басылышы. - Ф.: Кыргызстан, 1975. - 308 б.
 Слуцкий М. Увертюра жана үч көрүнүш: Аңгемелер жыйнагы. - Ф.: Кыргызстан, 1975. - 206 б. 
 Симонов К. М. Солдат болуп жаралбайт: Роман. - Ф.: Кыргызстан, 1977. - 659 б.
 Симонов К. М. Акыркы жай: Роман. - Ф.: Кыргызстан, 1981. - 544 б. 
 Паустовский К.Г. Уйпаланган таранчы: Жомоктор. - Ф.: Мектеп, 1987. - 96 б.
 Горбачев М .С. Кайра куруу жана жаңыча ой жүгүртүү… - Ф.: Кыргызстан, 1988. - 311 б.

 Колдонулган адабияттар 
 Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Котормочулар
Категория:Туулгандар 1939-жылы
Категория:Өлгөндөр 1986-жылы
Категория:Таажы-2012